*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 13ης Δεκεμβρίου 1982

για έγκριση επέκτασης του προγράμματος για εξάλειψη της φυματίωσης βοοειδών που υπέβαλε η Δημοκρατία της Ιρλανδίας

(Το κείμενο στην αγγλική γλώσσα είναι το μόνο αυθεντικό)

(82/904/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 77/391/ΕΟΚ του Συμβουλίου της 17ης Μαΐου 1977 περί καθιερώσεως κοινοτικού προγράμματος με σκοπό την εξάλειψη της βρουκελλώσεως, της φυματιώσεως και της λευκώσεως των βοοειδών (1), και ιδίως το άρθρο 9 παράγραφος 2,

την οδηγία 78/52/ΕΟΚ του Συμβουλίου της 13ης Δεκεμβρίου 1977 περί καθιερώσεως κοινοτικών κριτηρίων που εφαρμόζονται στα εθνικά σχέδια επιταχύνσεως της εξαλείψεως της βρουκελλώσεως, της φυματιώσεως και της ενζωοτικής λευκώσεως στα βοοειδή (2), και ιδίως το κεφάλαιο ΙΙΙ,

την απόφαση 78/682/ΕΟΚ της Επιτροπής της 19ης Ιουλίου 1978 περί εγκρίσεως του προγράμματος επιταχύνσεως της εξαλείψεως της βρουκελλώσεως και της φυματιώσεως των βοοειδών που υποβλήθηκε από την Ιρλανδία (3),

την οδηγία 82/400/ΕΟΚ του Συμβουλίου της 14ης Ιουνίου 1982 περί τροποποιήσεως της οδηγίας 77/391/ΕΟΚ και περί καθιερώσεως συμπληρωματικού κοινοτικού προγράμματος για την εξάλειψη της βρουκελλώσεως, της φυματιώσεως και της λευκώσεως των βοοειδών (4),

Εκτιμώντας:

ότι, με επιστολή της 30ής Ιουλίου 1982, που συμπληρώθηκε από επιστολή της 1ης Οκτωβρίου 1982, η Δημοκρατία της Ιρλανδίας κοινοποίησε στην Επιτροπή την επέκταση του προγράμματος για εξάλειψη της φυματιώσεως των βοοειδών· ότι θα καθορισθούν οι ζώνες που έχουν ειδικό επιλεγμένο καθεστώς στις περιοχές παραγωγής στις οποίες τα βοοειδή θα υποβάλονται σε εξετάσεις φυματινισμού, στα πλαίσια σειράς εξετάσεων που θα διενεργούν διαδοχικά οι ιδιωτικοί κτηνίατροι και οι κτηνίατροι των κρατικών υπηρεσιών, μέχρις ότου, στις εν λόγω περιοχές, ο δείκτης των αγελών που παρουσιάζουν αντίδραση, κατά τη σειρά των εξετάσεων στα ενδεικτικά τέστ, είναι ίσος ή κατώτερος από το 0,2 %· ότι, εκτός τούτων, οι μετακινήσεις των βοοειδών προς τις επιλεγμένες ζώνες θα απαγορεύονται εκτός από τις ζώνες με ισοδύναμο καθεστώς που θα έχει χαρακτηρισθεί ως τοιούτο με την αυτή διαδικασία· ότι, εντούτοις, θα επιτρέπονται παρεκκλίσεις υπό μορφή εγκρίσεων που θα χορηγούνται από την αρμόδια αρχή και θα αφορούν τις μετακινήσεις βοοειδών προς άμεση σφαγή, ταύρων προς τα κέντρα τεχνητής γονιμοποίησης βοοειδών που προορίζονται για εκθέσεις ή βοοειδών σε διαμετακόμιση·

ότι αυτές οι νέες τροποποιήσεις θα εφαρμοσθούν όσο το δυνατόν συντομότερα και το αργότερο μέχρι τις 30 Ιουνίου 1983 και ότι θα εφαρμόζονται οι διαδικασίες μέχρις ότου αυτές οι καθορισμένες ζώνες αποκατασταθούν σε όλο το εθνικό έδαφος και ο δείκτης των αγελών που παρουσιάζουν αντίδραση φθάσει σε ποσοστό ίσο ή κατώτερο από 0,2 %·

ότι μετά από εξέταση και αφού λήφθηκε υπόψη το αρχικό πρόγραμμα, το διευρυμένο πρόγραμμα θεωρείται σύμφωνο με τις οδηγίες 77/391/ΕΟΚ, 78/52/ΕΟΚ και 82/400/ΕΟΚ·

ότι το διευρυμένο πρόγραμμα εξασφαλίζει τη συνέχιση των μέτρων που ελήφθησαν στο πλαίσιο του αρχικού προγράμματος και ότι το αρχικό πρόγραμμα έληξε στις 18 Σεπτεμβρίου 1981·

ότι τα μέτρα που προβλέπονται από το διευρυμένο πρόγραμμα εφαρμόζονται από τις 18 Σεπτεμβρίου 1981· ότι, συνεπώς, πληρούνται οι προϋποθέσεις για χρηματοδοτική συμμετοχή της Κοινότητας·

ότι ζητήθηκε η γνώμη της Επιτροπής του ΕΓΤΠΕ·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το διευρυμένο πρόγραμμα για την εξάλειψη της φυματίωσης όπως εφαρμόζεται από την Ιρλανδία από τις 18 Σεπτεμβρίου 1981.

Άρθρο 2

Η χρηματοδοτική συμμετοχή της Κοινότητας πραγματοποιείται βάσει των επιλέξιμων δαπανών για τα βοοειδή που έχουν σφαγεί στις 18 Σεπτεμβρίου 1981 ή αργότερα.

Άρθρο 3

Η παρούσα απόφαση απευθύνεται στην Ιρλανδία.

Έγινε στις Βρυξέλλες, στις 13 Δεκεμβρίου 1982.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 145 της 13. 6. 1977, σ. 44.

(2) ΕΕ αριθ. L 15 της 19. 1. 1978, σ. 34.

(3) ΕΕ αριθ. L 227 της 18. 8. 1978, σ. 28.

(4) ΕΕ αριθ. L 173 της 19. 6. 1982, σ. 18.